Ahmadabadas
Ahmadabadas (gudž. અમદાવાદ = Ahmadābād) – miestas vakarinėje Indijoje, Gudžarato valstijoje. 5,63 mln. gyventojų (2011 m.). Tai didžiausias valstijos miestas, buvusi jos sostinė, penktas pagal dydį Indijos miestas. Tai didžiausias medvilnės pramonės centras šalyje, akcijų birža antra pagal senumą Indijoje. Taip pat išvystyta metalo, chemijos pramonė, amatai. Yra universitetas, Tin Darvazo triumfo vartai (XV a.), Rani Sipri mečetė su mauzoliejumi (baigta statyti 1514 m.).